Source: http://www.epi.sk/Main/Default.aspx?Template=~/Main/TArticles.ascx&phContent=~/FS/Article.ascx&AID=1906&pa=41270
Timestamp: 2013-05-26 02:28:39+00:00
Document Index: 3560018

Matched Legal Cases: ['§ 8', '§ 8', '§ 1', '§ 11', '§ 19', '§ 128', '§ 168', '§ 285', '§ 10', '§ 24', '§ 37', '§ 31', '§ 14', '§ 1']

epi.sk - FS - ID MF/7611/2012-441
nedeľa 26. mája 2013, Dušan
Finančný spravodajca >
MF/7611/2012-441
Profil záznamu
Pokyn Ministerstva financií Slovenskej republiky č. MF/7611/2012-441 na zúčtovanie finančných vzťahov so štátnym rozpočtom za rok 2011 pre ústredné orgány štátnej správy, príspevkové a rozpočtové organizácie, podnikateľské subjekty, neziskové organizácie a ďalšie subjekty, ktorým boli poskytnuté prostriedky zo štátneho rozpočtu Ministerstvo financií Slovenskej republiky podľa § 8a ods. 7 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, (ďalej len „zákon o rozpočtových pravidlách“) vydáva „Pokyn na zúčtovanie finančných vzťahov so štátnym rozpočtom za rok 2011 pre ústredné orgány štátnej správy, príspevkové a rozpočtové organizácie, podnikateľské subjekty, neziskové organizácie a ďalšie subjekty, ktorým boli poskytnuté prostriedky zo štátneho rozpočtu“ (ďalej len „pokyn“):
I. Zúčtovanie kapitálových transferov (kategória 720)
1. Predmetom finančného zúčtovania sú kapitálové transfery poskytnuté podnikateľským subjektom, príspevkovým organizáciám, neziskovým organizáciám a verejným vysokým školám vedené na účtoch v Štátnej pokladnici, resp. v NBS rozpočtované v rozpočte na rok 2011, vrátane dotácií poskytnutých zo štátneho rozpočtu fyzickým a právnickým osobám.
2. Ústredný orgán štátnej správy (správca kapitoly) (ďalej len „ústredný orgán“) z podkladov za jednotlivé organizácie spracuje formulár „Finančné zúčtovanie za rok 2011“ (Príloha č. 1) podľa stanovenej štruktúry a predloží ho Ministerstvu financií SR do 15. 5. 2012 s uvedením mena a podpisom zodpovednej osoby.
3. Dotácie poskytnuté formou kapitálových transferov sa zúčtujú v roku, ktorý nasleduje po roku ich úplného vyčerpania, resp. po ukončení akcie alebo splnení účelu, na ktorý boli poskytnuté pri dodržaní časového obmedzenia použitia kapitálových výdavkov ustanoveného v § 8 ods. 4 zákona o rozpočtových pravidlách. Zúčtovanie prostriedkov z roku 2009 a 2010 presunutých do roku 2011 a zúčtovaných v tomto roku sa nachádza v prílohe č. 2.
II. Zúčtovanie bežných transferov (kategória 640) za príspevkové a neziskové organizácie, verejné vysoké školy a ďalšie subjekty, ktorým boli poskytnuté prostriedky zo štátneho rozpočtu
1. Predmetom finančného zúčtovania sú bežné transfery poskytnuté príspevkovým organizáciám, štátnym fondom, verejným vysokým školám, občianskym združeniam, nadáciám a ostatným neziskovým právnickým osobám, súkromným školám a súkromným školským zariadeniam, cirkevným školám a cirkevným školským zariadeniam, cirkvám, ďalším organizáciám a subjektom.
2. Subjekty podľa bodu 1 predložia príslušnému ústrednému orgánu zúčtovanie bežných transferov na formulári „Finančné zúčtovanie za rok 2011“.
3. Ústredný orgán predloží Ministerstvu financií SR zúčtovanie bežných transferov podľa štruktúry stanovenej v rámci formulára „Finančné zúčtovanie za rok 2011“.
4. Zúčtovanie finančných prostriedkov na štátnu prémiu poskytovanú stavebnému sporiteľovi a zúčtovanie finančných prostriedkov na bonifikáciu hypotekárnych úverov vykoná Ministerstvo dopravy, výstavby a regionálneho rozvoja SR a predloží ho v termíne do 15. 5. 2012.
5. Slovenská záručná a rozvojová banka, a.s., Bratislava zúčtuje všetky finančné prostriedky, ktoré obdržala zo štátneho rozpočtu v roku 2011 podľa jednotlivých výdavkových titulov (programov). Súčasne uvedie názov subjektu, sumu a dátum poukázania rozpočtových prostriedkov. Prehľad predloží v termíne do 15. 5. 2012:
– Ministerstvu financií SR, odboru správy finančného trhu a odboru financovania verejných výdavkov za prostriedky poskytnuté banke Ministerstvom financií SR,
Ministerstvu hospodárstva SR za prostriedky poskytnuté banke Ministerstvom hospodárstva SR.
III. Zúčtovanie dotácií podľa zákona č. 171/2005 Z. z. o hazardných hrách a o zmene a doplnení niektorých zákonov a podľa § 1 výnosu Ministerstva financií Slovenskej republiky č. MF/26825/2005 z 9. decembra 2005 o poskytovaní dotácií v pôsobnosti Ministerstva financií Slovenskej republiky
Zúčtovanie dotácie predložia prijímatelia Ministerstvu financií SR, odboru financovania verejných výdavkov, podľa vzoru v prílohe č. 3 oznámenia o poskytnutí dotácie v pôsobnosti Ministerstva financií SR v termíne do 31. 3. 2012.
IV. Zúčtovanie finančných vzťahov so zdravotnými poisťovňami a Sociálnou poisťovňou
1. Ministerstvo zdravotníctva SR v spolupráci so zdravotnými poisťovňami vykoná:
Zúčtovanie štátom plateného poistného na zdravotné poistenie za zákonom určené skupiny osôb za rok 2011 podľa § 11 ods. 7 a § 19 ods. 19, 20 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a predloží ho Ministerstvu financií SR najneskôr do 1. 12. 2012.
Ak zo zúčtovania vyplynie povinnosť vrátiť finančné prostriedky do štátneho rozpočtu, tieto Ministerstvo zdravotníctva SR poukáže na účet Ministerstva financií SR číslo 7000120485/8180, „Iné nedaňové príjmy 2“, vedený v Štátnej pokladnici najneskôr do 31. 12. 2012.
2. Ministerstvo práce, sociálnych vecí a rodiny SR v spolupráci so Sociálnou poisťovňou vykoná:
Zúčtovanie poistného za zákonom určené skupiny osôb za rok 2011 podľa § 128 zákona č. 461/2003 Z. z. o sociálnom poistení v znení neskorších predpisov v zmysle výnosu Ministerstva práce, sociálnych vecí a rodiny SR zo dňa 21. 3. 2005 o zúčtovaní poistného na starobné poistenie a príspevkov na starobné dôchodkové sporenie, poistného na invalidné poistenie a poistného do rezervného fondu solidarity platených štátom a predloží Ministerstvu financií SR do 15. 5. 2012.
Zúčtovanie dávok, ktoré platí štát podľa § 168a a § 285 zákona č. 461/2003 Z. z. o sociálnom poistení v znení neskorších predpisov a vianočného príspevku niektorým poberateľom dôchodku za rok 2011 predloží do 15. 5. 2012.
Ak zo zúčtovania vyplynie povinnosť vrátiť finančné prostriedky do štátneho rozpočtu, tieto Ministerstvo práce, sociálnych vecí a rodiny SR vysporiada so Sociálnou poisťovňou a poukáže na účet Ministerstva financií SR „Iné nedaňové príjmy 2“, vedeného v Štátnej pokladnici pod číslom 7000120485/8180, s dátumom splatnosti najneskôr 15. 5. 2012.
3. Sociálna poisťovňa vykoná:
Zúčtovanie transferu, ktorý bol poskytnutý z kapitoly štátneho rozpočtu (ďalej len „kapitola“) Všeobecná pokladničná správa na vykrývanie deficitu dôchodkového poistenia a predloží ho Ministerstvu financií SR v termíne do 15. 5. 2012.
V. Slovenské národné stredisko pre ľudské práva a Ústav pamäti národa
Uvedené organizácie zúčtujú poskytnuté transfery kapitole Všeobecná pokladničná správa v termíne do 30. 4. 2012.
VI. Tlačová agentúra SR, Rozhlas a televízia Slovenska
Zúčtovanie finančných vzťahov so štátnym rozpočtom za Tlačovú agentúru SR, Rozhlas a televíziu Slovenska za rok 2011 vykoná Ministerstvo kultúry SR.
VII. Štátne fondy
Štátny fond predloží zúčtovanie použitia prostriedkov poskytnutých zo štátneho rozpočtu príslušnému správcovi kapitoly, ktorý tieto vzťahy premietne vo formulári „Finančné zúčtovanie za rok 2011“.
VIII. Rezerva predsedu vlády
Zúčtovanie prostriedkov z rezervy predsedu vlády podľa § 10 ods. 2 písm. b) vykoná Úrad vlády SR v zmysle platných všeobecne záväzných právnych predpisov, ako aj podmienok určených pri poskytovaní týchto prostriedkov.
IX. Rezerva vlády
Zúčtovanie prostriedkov z rezervy vlády predloží správca kapitoly ako podrobnú špecifikáciu čerpania týchto prostriedkov. Uvedené bude zahrnuté do celkového zúčtovania za kapitolu.
X. Spoločné a záverečné ustanovenia
1. Finančné zúčtovanie sa vykoná na formulári „Finančné zúčtovanie za rok 2011“. Vyplnený formulár predložia v týchto termínoch:
organizácie (podnikateľské subjekty) do 30. 4. 2012 príslušnému poskytovateľovi dotácie,
ústredný orgán (správca kapitoly) z podkladov za jednotlivé organizácie spracuje formulár podľa stanovenej štruktúry a predloží ho Ministerstvu financií SR do 15. 5. 2012 s uvedením mena a podpisom zodpovednej osoby.
2. Subjekty, ktorým boli poskytnuté prostriedky zo štátneho rozpočtu podliehajúce finančnému zúčtovaniu, odvedú na účet príslušného ústredného orgánu transfery a dotácie poskytnuté zo štátneho rozpočtu nepoužité na plnenie konkrétnych úloh (pokiaľ neboli vrátené v rámci vyúčtovania vykonaného po splnení úloh). Vratky nepoužitých dotácií sa uvádzajú v eurách.
3. Príspevková organizácia vykoná v zmysle § 24 ods. 9 zákona o rozpočtových pravidlách zúčtovanie finančných vzťahov s rozpočtom zriaďovateľa.
4. Pripomíname, že podľa § 37d ods. 2 zákona č. 523/2004 Z. z. kapitálové výdavky rozpočtované na rozpočtové roky 2005, 2006, 2007 a 2008 bolo možné použiť do 31. 12. 2011. Prostriedky poskytnuté a nepoužité do 31. 12. 2011 mali subjekty povinnosť odviesť do príjmov štátneho rozpočtu (na príjmový účet kapitoly) do 31. 1. 2012.
Dotácie poskytnuté a presunuté z roku 2009 bolo možné použiť najneskôr do 31. 12. 2011 a budú predmetom zúčtovania v tomto roku (Príloha č. 2).
5. Zúčtovanie finančných vzťahov so štátnym rozpočtom za rok 2011 sa vykoná a uvedie v eurách na dve desatinné miesta.
6. Okrem uvedených termínov sa finančné zúčtovanie vykoná v osobitných termínoch uvedených v tomto pokyne, resp. v termínoch zúčtovania, ktoré vyplývajú z iných právnych noriem, alebo zmlúv a dohôd.
7. Vratky vyplývajúce z finančného zúčtovania odvedie organizácia s dátumom splatnosti najneskôr 30. 4. 2012 na účet ústredného orgánu - účet cudzích prostriedkov, z ktorého tento poukáže vratky jednou sumou na účet Ministerstva financií SR „Iné nedaňové príjmy 2“, vedený v Štátnej pokladnici pod číslom 7000120485/8180, s dátumom splatnosti najneskôr 15. 5. 2012. Nevyčerpané prostriedky sa nevracajú, ak ich suma nepresiahne za všetky druhy dotácií od jedného poskytovateľa 5 eur za prijímateľa.
8. Ak z vyplneného formulára „Finančné zúčtovanie za rok 2011“ vyplynie nárok na doplatok v súlade s osobitným predpisom, tento sa vysporiada prostredníctvom ústredného orgánu. Doplatky budú poukázané Ministerstvom financií SR po schválení finančného zúčtovania za rok 2011 ústrednému orgánu, ktorý zabezpečí ich vysporiadanie.
9. Správca kapitoly vypracuje o plnení celkových vzťahov k štátnemu rozpočtu za zúčtovací rok 2011 správu, ktorú predloží Ministerstvu financií SR vrátane príloh č. 1, 2, 3 s návrhom na zúčtovanie preplatkov, nedoplatkov, poskytnutých dotácií alebo príspevkov zo štátneho rozpočtu v termíne do 15. 5. 2012.
Súčasťou správy bude aj:
– zoznam subjektov, ktoré nesplnili podmienky zúčtovania (neodviedli prostriedky vyplývajúce zo zúčtovania, resp. nevykonali zúčtovanie)
vysporiadanie pridelených účelových prostriedkov podliehajúcich zúčtovaniu.
10. Všetky subjekty, ktoré v zmysle pokynu zasielajú finančné prostriedky na účet finančného zúčtovania č. 7000120485/8180 „Iné nedaňové príjmy 2“, vedený v Štátnej pokladnici, súčasne s po­ukázanou sumou pošlú Ministerstvu financií SR oddeleniu účtovania operácií štátu a odboru financovania verejných výdavkov avízo o vykonanej platbe s podrobným rozpisom, za ktoré subjekty bola platba realizovaná a v akej výške. Zároveň v príkaze na úhradu do Štátnej pokladnice do kolónky „správa pre prijímateľa“ uvedú „fin. zúčt. za rok 2011“.
11. Na základe záverečného zúčtovania finančných vzťahov so štátnym rozpočtom schváleného ministrom financií vykonajú príslušné subjekty finančné vysporiadanie vzťahov so štátnym rozpočtom, t. j. odvedú sa preplatky, nedoplatky a vratky dotácií v termíne určenom ministrom financií.
12. Nedodržanie termínov pre poukázanie prostriedkov, vyplývajúcich zo zúčtovania finančných vzťahov so štátnym rozpočtom za rok 2011, určených v tomto postupe, sa považuje za porušenie finančnej disciplíny a podlieha sankciám podľa § 31 zákona o rozpočtových pravidlách.
13. Ak zo závažných dôvodov záverečné zúčtovanie minister financií neschváli, bude dôvod neschválenia oznámený príslušnému správcovi kapitoly, ktorý predloží návrh na záverečné zúčtovanie preplatkov a nedoplatkov vláde SR.
14. Zúčtovanie dotácií zo štátneho rozpočtu pre obce (mestá) a VÚC, poskytnuté z kapitoly Všeobecná pokladničná správa bude vykonané podľa „Pokynov Ministerstva financií SR na finančné zúčtovanie dotácií poskytnutých obciam z kapitoly štátneho rozpočtu Všeobecná pokladničná správa za rok 2011“ a „Pokynov Ministerstva financií SR na finančné zúčtovanie dotácií poskytnutých vyšším územným celkom z kapitoly štátneho rozpočtu Všeobecná pokladničná správa za rok 2011“.
15. Prostriedky, ktoré boli vrátené (na výdavkový účet) v tom roku, kedy bola poskytnutá dotácia alebo transfer, nie sú predmetom zúčtovania.
16. Správca kapitoly je v zmysle § 14 ods. 6 zákona o rozpočtových pravidlách povinný predložiť Ministerstvu financií SR ďalšie informácie súvisiace s finančným zúčtovaním, ak o to príslušný útvar Ministerstva financií SR požiada.
17. Správca kapitoly je zodpovedný za finančné zúčtovanie a za úplnosť a objektívnosť predložených podkladov.
18. Tieto pokyny sa zverejňujú na internetovej stránke ministerstva financií www.finance.gov.sk.
Radovan Majerský, v. r.generálny riaditeľ sekcie rozpočtovej politiky
Príloha č. 1Finančné zúčtovanie za rok 2011
Príloha č. 2Zúčtovanie prostriedkov z roku 2009 a 2010 presunutých do roku 2011 a zúčtovaných v tomto roku
Príloha č. 3Zúčtovanie finančných prostriedkov z výťažku z lotérií alebo iných podobných hier poskytnutých v roku 2011 podľa § 1 výnosu Ministerstva financií SR z 9. decembra 2005 č. 2682/2005 o poskytovaní dotácií v pôsobnosti MF SR
Profil záznamu:^^FS ročník 2012, číslo 3 (28. 3. 2012)Strana od: 161 Strana do: 169Problematika rozpočtováReferent: Ing. Okáliová Ivana, tel.: 02/5958 2223 – Odbor financovania verejných výdavkovČíslo: MF/7611/2012-441Podpis: Radovan Majerský, v. r. – generálny riaditeľ sekcie rozpočtovej politiky S-EPI, s. r. o., Martina Rázusa 23A/8336, 010 01 Žilina, všetky práva vyhradené | Mapa stránok | Kontakt | Inzercia